Diari Oficial de la Generalitat Valenciana


Sumari del DOGV 3872, del 07-11-2000 (2000/8674)

ORDRE de 17 d'octubre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura, de dos immobles situats en el Parc Natural de la Marjal Pego-Oliva, en les partides Revolta i Llunet del terme municipal d'Oliva (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8674


Data del document
:   17-10-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Oliva
    * propietat immobiliària

ORDRE de 17 d'octubre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura, de dos immobles situats en el Parc Natural de la Marjal Pego-Oliva, en les partides Revolta i Llunet del terme municipal d'Oliva (València). [2000/S8674]
  
Mitjançant escriptura de compravenda, atorgada davant el notari de València el senyor Eduardo Llagaria Vidal, sent el número 2256 del seu protocol, la Generalitat Valenciana va adquirir dos finques rústiques, una en la partida Revolta i altra en la partida Llunet ambdues del terme municipal d'Oliva (València) dins dels límits del Parc Natural de la Marjal Pego-Oliva, i que consta en l'Inventari General de Béns i Drets de la Generalitat Valenciana amb el número A01/46/181/0013 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins de la qual s'ubiquen els immobles que es descriuen a continuació i que consten en l'Inventari General de Béns i Drets de la Generalitat Valenciana amb el número A01/46/181/0013:
  
1. Finca rústica: terra marjal, situada en el terme municipal d'Oliva, partida Revolta, de 14 àrees, 68 centiàrees. Confronta: nord, Assagador d'enmig; sud, José Climent; est, Juan Bautista Llorca; i oest, Salvador Pellicer. Correspon a la parcel·la 91 del polígon 17.
  
2. Finca rústica: terra marjal, situada en el terme municipal de Pego, partida de Llunet, de 41 àrees, 35 centiàrees. Confronta: nord, Pascual Ibiza i José Pellicer; sud, Vicente Tomás i Antonio Verdú; est, Vall del Bovar; i oest, Vicente Verdú Cots i Carmen Llopis. Correspon a la parcel·la 237 del polígon 17.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 17 d'octubre de 2000
  
El conseller d'Economia, Hisenda y Ocupació
  
VICENTE RAMBLA MOMPLET